Маё ж жыццё ў навуцы змянілі не птушкі, а насякомыя. А калі больш дакладна, то гноевыя мухі віду Scatophaga stercoraria. Самкі гэтых мух выкарыстоўваюць праміскуітэт як стратэгію размнажэння і капулююць з некалькімі самцамі. Аналагічным чынам паводзяць сябе і самцы- таксама капулююць з некалькімі самкамі. Падобныя паводзіны паказалі, што праміскуітэт можа мець нейкія адаптыўныя перавагі. Акрамя таго, палавы адбор не заканчваецца пасля выбару партнёра, а працягваецца і пазней у выглядзе т.зв. “спаборніцтва спермы” (sperm competition) ад розных самцоў у яйкаводзе адной самкі. Для майго маладога розуму гэта было фантастычна цікава: сэкс, паводзіны і новы падыход да адбору!